વડોદરાની એસએસજી હોસ્પિટલના મેડિકો લીગલ ઓફિસર ભાવેશ નાયકને ૭ ફેબ્રુઆરીએ વોટ્સએપ ગૃપમાં લવ જેહાદને પ્રોત્સાહન આપતો મેસેજ મળ્યો હતો. જેથી તેઓએ આ મામલે વડોદરા સાઇબર ક્રાઇમમાં અરજી કરી હતી. લવ જેહાદને પ્રોત્સાહન આપતો મેસેજ વાયરલ થતા હિન્દુવાદી સંગઠનો સક્રિય થયા છે. વડોદરા શહેરમાં શિવસેના દ્વારા આજે કલેક્ટર કચેરી બહાર ‘લવ જેહાદ બંધ કરો’ના સૂત્રોચ્ચાર સાથે વિરોધ પ્રદર્શન કર્યું હતું. વડોદરા જિલ્લા કલેક્ટરને આવેદનપત્ર પણ આપ્યું હતું.